NEUVOSTON PÄÄTÖS,

tehty 18 päivänä toukokuuta 1998,

monivuotisesta ohjelmasta uusiutuvien energialähteiden käytön edistämiseksi yhteisössä (Altener II) (98/352/EY)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,

ottaa huomioon komission ehdotuksen (1),

ottaa huomioon talous- ja sosiaalikomitean lausunnon (2),

ottaa huomioon alueiden komitean lausunnon (3), ja

noudattaa Euroopan yhteisön perustamissopimuksen 189 c artiklassa määrättyä menettelyä (4)

sekä katsoo, että

1) perustamissopimuksen 130 r artiklan mukaisesti yhteisön toimien yhtenä tavoitteena on varmistaa luonnonvarojen harkittu ja järkevä käyttö,

2) perustamissopimuksen 129 artiklan mukaisesti terveyden suojelua koskevat vaatimukset kuuluvat osana yhteisön muuhun politiikkaan; Altener-ohjelma edistää osaltaan terveyden suojelua,

3) neuvosto ilmoitti 29 päivänä lokakuuta 1990 pitämässään istunnossa, että sen tavoitteena on hiilidioksidipäästöjen vakiinnuttaminen koko yhteisössä vuoden 1990 tasolle vuoteen 2000 mennessä,

4) neuvoston päätöksellä 93/389/ETY (5) perustettiin hiilidioksidipäästöjen ja muiden kasvihuonekaasupäästöjen yhteisön valvontajärjestelmä,

5) yhteisön energiankulutuksesta aiheutuvat hiilidioksidipäästöt lisääntyvät normaalin talouskasvun vallitessa todennäköisesti noin kolme prosenttia vuosina 1995-2000; tämän vuoksi on olennaisen tärkeää ottaa käyttöön lisätoimenpiteitä,

6) neuvosto totesi 25 päivänä ja 26 päivänä kesäkuuta 1996 pitämässään istunnossa, että hallitustenvälisen ilmastonmuutospaneelin (IPCC) toisessa arviointikertomuksessa, joka liittyy Berliinin mandaattia koskevan pöytäkirjan aikaansaamiseksi käytäviin neuvotteluihin, pidetään selvänä sitä, että ihmisen toiminta vaikuttaa maailmanlaajuiseen ilmastonmuutokseen, ja korostetaan pikaisten ja mahdollisimman laajojen toimien tarpeellisuutta, totesi, että käytettävissä on merkittäviä mahdollisuuksia ennalta ehkäiseviin toimiin ja kehotti komissiota yksilöimään yhteisön tasolla toteutettavat toimenpiteet,

7) komissio esitti 11 päivänä tammikuuta 1995 antamassaan vihreässä kirjassa ja 13 päivänä joulukuuta 1995 antamassaan valkoisessa kirjassa Euroopan parlamentille ja neuvostolle näkemyksensä yhteisön tulevasta energiapolitiikasta sekä siitä, mikä merkitys uusiutuvilla energialähteillä olisi oltava,

8) Euroopan parlamentti kehotti 4 päivänä heinäkuuta 1996 antamassaan päätöslauselmassa (6) komissiota toteuttamaan yhteisön toimintasuunnitelman uusiutuvien energialähteiden käytön edistämiseksi,

9) komissio käynnisti 20 päivänä marraskuuta 1996 antamallaan vihreällä kirjalla "Tulevaisuuden energia: uusiutuvat energialähteet - yhteisön strategiaa koskeva vihreä kirja" uusiutuvia energialähteitä koskevan yhteisön strategian ja toimintasuunnitelman kehittämisen ja toteuttamisen,

10) Euroopan parlamentti kehotti komission valkoisesta kirjasta "Euroopan unionin energiapolitiikka" 14 päivänä marraskuuta 1996 antamassaan päätöslauselmassa (7) komissiota laatimaan rahoitusohjelman, jonka tarkoituksena on edistää kestävää energiankäyttöä; vihreästä kirjasta "Tulevaisuuden energia: uusiutuvat energialähteet" 15 päivänä toukokuuta 1997 antamassaan päätöslauselmassa (8) Euroopan parlamentti vaati nimenomaan tehostetun Altener II -ohjelman nopeaa täytäntöönpanoa,

11) sähkön (9) sisämarkkinoita koskevista yhteisistä säännöistä 19 päivänä joulukuuta 1996 annetun Euroopan parlamentin ja neuvoston direktiivin 96/92/EY 8 artiklassa säädetään jäsenvaltioiden mahdollisuudesta edistää uusiutuvista energialähteistä tuotetun sähkön markkinoille pääsyä antamalla sille etusija,

12) perustamissopimuksen 130 a artiklan mukaisesti yhteisö kehittää ja harjoittaa toimintaansa taloudellisen ja sosiaalisen yhteenkuuluvuuden lujittamiseksi ja pyrkii erityisesti vähentämään eri alueiden välisiä kehityseroja sekä muita heikommassa asemassa olevien alueiden jälkeenjääneisyyttä; tämä toiminta kattaa muun muassa energia-alan,

13) neuvosto hyväksyi päätöksellä 93/500/ETY (10) yhteisön ohjelman uusiutuvien energialähteiden käytön edistämisestä yhteisössä (Altener-ohjelma), jonka tavoitteena on vähentää hiilidioksidipäästöjä kasvattamalla uusiutuvien energialähteiden markkinaosuutta sekä niiden osuutta yhteisön raakaenergian kokonaistuotannosta; kyseinen ohjelma päättyy 31 päivänä joulukuuta 1997,

14) yhteisö on todennut, että Altener-ohjelma on tärkeä osa yhteisön strategiaa, jonka tavoitteena on hiilidioksidipäästöjen vähentäminen,

15) Euroopan parlamentin ja neuvoston päätöksellä N:o 1110/94/EY (11), laadittiin neljäs puiteohjelma tutkimusta, teknologista kehittämistä ja esittelyä koskevien hankkeiden osalta; uusiutuvia energialähteitä koskeva politiikka on tärkeä väline puiteohjelmassa kehitettävien uusien energiateknologioiden käytölle ja edistämiselle; Altener II -ohjelma on kyseistä ohjelmaa täydentävä väline,

16) Altener II -ohjelmalla ei muuteta uusiutuvien energiamuotojen edistämiseen liittyviä kansallisia hankkeita tai järjestelmiä; tavoitteena on tuoda lisäksi yhteisön näkökulma, joka muodostaa lisäarvon,

17) myös viidennessä tutkimusta, teknologista kehittämistä ja esittelyä koskevassa puiteohjelmassa on kiinnitettävä erityistä huomiota energiaan, ja Altener II -ohjelman on jälleen oltava merkittävä väline, jolla täydennetään kyseistä tulevaa ohjelmaa,

18) uusiutuvat energialähteet ovat Euroopan unionille tärkeä energialähde, johon liittyy huomattavia kaupallisia mahdollisuuksia, ja niiden kehittämiseksi tarvitaan erityinen strategia ja kohdennettuja toimia, joilla niistä voidaan tehdä elinkelpoisia ja kilpailukykyisiä, ja siten luodaan suotuisat olosuhteet investoinneille,

19) uusiutuvien energialähteiden käytön lisääntyminen vaikuttaa myönteisesti sekä ympäristöön että energian hankintavarmuuteen; uusiutuvien energialähteiden vapaa ja laajassa mittakaavassa tapahtuva kehitys mahdollistaa sen, että niiden taloudellista ja työllistävää potentiaalia voidaan täysimääräisesti hyödyntää; tiivis kansainvälinen yhteistyö on suotavaa, jotta saavutettaisiin parhaat mahdolliset tulokset,

20) tehostettu Altener II -ohjelma on olennaisen tärkeä väline uusiutuviin energialähteisiin liittyvien mahdollisuuksien kehittämisessä; uusiutuvien energialähteiden olisi edustettava kohtuullisen suurta osuutta Euroopan sisäisistä energiamarkkinoista;

21) jäljempänä 2 artiklan 1 kohdan d alakohdassa tarkoitettujen kohdennettujen toimien päämääränä on helpottaa ja nopeuttaa investointeja uuteen toimintakapasiteettiin, jolla tuotetaan energiaa uusiutuvista energialähteistä, antamalla erityisesti pienille ja keskisuurille yrityksille (pk-yrityksille) rahoitustukea, jolla vähennetään uusiutuvia energialähteitä hyödyntävien hankkeiden oheis- ja toimintakustannuksia ja poistetaan näin olemassa olevia muita kuin teknisiä esteitä; näillä toimilla avustetaan erityisesti asiantuntevan neuvonnan hankkimisessa, markkinanäkymien analysoinnissa, hankkeiden toteutuspaikan valinnassa, rakennus- ja toimilupien hakemisessa, pk-yritysten uusiutuvia energialähteitä koskevissa sijoitushankkeissa, rahoitussuunnitelman laatimisessa, tarjouspyyntöjen valmistelussa, käyttöhenkilökunnan koulutuksessa ja laitoksen käyttöönotossa,

22) nämä kohdennetut toimet koskevat hankkeita, joita toteutetaan seuraavilla aloilla: biomassa, mukaan lukien energiaviljelmät, polttopuu, metsä- ja maatalouden ylijäämät, muut kuin kierrätettävät yhdyskuntajätteet, nestemäiset biopolttoaineet ja biokaasu sekä aurinkolämpö- ja aurinkosähköjärjestelmät, rakennusten passiiviset ja aktiiviset aurinkoenergiajärjestelmät, pienimuotoiset (

1 artikla

1. Laaditaan monivuotinen toimenpide- ja toimintaohjelma (Altener II -ohjelma), jäljempänä "ohjelma", uusiutuvien energialähteiden käytön edistämiseksi yhteisössä.

Ohjelman tavoitteena on

a) auttaa luomaan tarvittavat edellytykset uusiutuvia energialähteitä koskevan yhteisön toimintasuunnitelman toteuttamiselle, erityisesti oikeudelliset, sosioekonomiset ja hallinnolliset edellytykset, ja

b) edistää yksityisiä ja julkisia investointeja uusiutuviin energialähteisiin perustuvan energian tuotantoon ja käyttöön.

Nämä kaksi erityistavoitetta edistävät osaltaan seuraavien, jäsenvaltioiden tavoitteita täydentävien yhteisön yleisten tavoitteiden saavuttamista: hiilidioksidipäästöjen rajoittaminen uusiutuvien energialähteiden osuuden kasvattaminen energiataseessa, energia-alan tuontiriippuvuuden vähentäminen, energian hankintavarmuus, työllisyyden parantaminen, taloudellisen kehityksen vaaliminen, taloudellinen ja sosiaalinen yhteenkuuluvuus sekä alueellinen ja paikallinen kehitys, mukaan lukien syrjäisten ja reuna-alueiden taloudellisten mahdollisuuksien parantaminen.

2. Ohjelman perusteella myönnetään yhteisön rahoitustukea toimille, joilla pyritään täyttämään 1 kohdan a ja b alakohdassa esitetyt tavoitteet.

3. Ohjelman toteuttamiseen tarkoitettu rahoitusohje on 22 miljoonaa ecua. Budjettivallan käyttäjä hyväksyy vuotuiset määrärahat rahoitusnäkymien rajoissa.

2 artikla

Ohjelman perusteella rahoitetaan seuraavia uusiutuviin energialähteisiin liittyviä toimia ja toimenpiteitä:

a) tutkimukset ja muut toimet, joiden tarkoituksena on toteuttaa ja täydentää muita yhteisön ja jäsenvaltioiden toimenpiteitä uusiutuviin energialähteisiin liittyvien mahdollisuuksien kehittämiseksi. Tällaisia toimia ovat alakohtaisten strategioiden ja markkinastrategioiden laatiminen, normien ja varmentamisen kehittäminen, yhteishankintojen helpottaminen, hankkeiden perusteella tehdyt vertailuanalyysit, jotka koskevat perinteisten ja uusiutuvien energiamuotojen käytön ympäristövaikutuksia ja kustannusten ja hyötyjen kehitystä pitkällä aikavälillä, sekä uusiutuvien energialähteiden markkinoille pääsyn kannalta suotuisampien oikeudellisten, sosioekonomisten ja hallinnollisten edellytysten analysointi mukaan luettuna taloudellisten toimenpiteiden ja/tai verohelpotusten mahdollisen käytön tarkasteleminen, ja asiaa koskevan lainsäädännön valmistelu, joilla edistetään investoinneille suotuisia olosuhteita, sekä paremmat menetelmät, joiden ansiosta voidaan arvioida kustannuksia ja hyötyjä, jotka eivät näy markkinahinnoissa,

b) yhteisön edun mukaiset kokeiluhankkeet, joiden tarkoituksena on luoda tai laajentaa rakenteita ja välineitä uusiutuvien energialähteiden kehittämistä varten ja jotka liittyvät

- paikallis- ja aluesuunnitteluun

- suunnittelussa ja arvioinnissa tarvittaviin välineisiin

- uusiin rahoitustuotteisiin ja markkinavälineisiin,

c) toimenpiteet tiedotus-, opetus- ja koulutusrakenteiden kehittämiseksi; toimenpiteet, joilla edistetään kokemusten ja asiantuntemuksen vaihtoa tavoitteena parantaa kansainvälisten, yhteisön laajuisten, kansallisten, alueellisten ja paikallisten toimien yhteensovittamista; keskitetyn järjestelmän kehittäminen uusiutuvia energialähteitä koskevan tiedon ja asiantuntemuksen keräämistä ja levittämistä varten,

d) kohdennetut toimet, joilla helpotetaan uusiutuvien energialähteiden ja niihin liittyvän asiantuntemuksen pääsyä markkinoille ja helpotetaan siirtymistä esittelystä kaupallistamiseen sekä edistetään investointeja avustamalla hankkeiden valmistelussa, esittelyssä ja toteuttamisessa,

e) seuranta- ja arviointitoimet, joiden tarkoituksena on

- seurata uusiutuvien energialähteiden kehittämistä koskevan yhteisön strategian ja toimintasuunnitelman toteuttamista

- tukea toimintasuunnitelman toteuttamiseksi tehtyjä aloitteita erityisesti siten, että pyritään parantamaan toimien, mukaan lukien kaikki yhteisön sekä muiden rahoittajien, kuten Euroopan investointipankin, rahoittama toiminta, yhteensovittamista ja tehostamaan niiden yhteisvaikutusta

- seurata yhteisön edistymistä sekä jäsenvaltioissa tapahtuvaa edistymistä uusiutuvien energialähteiden kehittämisessä

- arvioida ohjelman perusteella toteutettujen toimien ja toimenpiteiden vaikutusta ja kustannustehokkuutta. Tässä arvioinnissa otetaan huomioon myös ympäristökysymykset ja yhteiskunnalliset näkökohdat, erityisesti vaikutukset työllisyyteen.

3 artikla

1. Kaikista 2 artiklan 1 kohdan a, c ja e alakohdassa tarkoitettuihin toimiin ja toimenpiteisiin liittyvistä kustannuksista vastaa yhteisö. Jos jokin muu taho kuin komissio on ehdottanut c alakohdassa tarkoitettuja toimenpiteitä, yhteisön osuus rahoituksesta saa olla enintään 50 prosenttia toimenpiteen kokonaiskustannuksista; jäljelle jäävä osuus rahoitetaan joko julkisista tai yksityisistä lähteistä tai näiden kahden yhdistelmästä.

2. Tästä ohjelmasta maksettava osuus 2 artiklan 1 kohdan b alakohdassa tarkoitettujen toimien ja toimenpiteiden rahoituksesta saa olla enintään 50 prosenttia näiden kokonaiskustannuksista; jäljelle jäävä osuus rahoitetaan joko julkisista tai yksityisistä varoista tai näiden kahden yhdistelmästä.

3. Tästä ohjelmasta maksettava osuus 2 artiklan 1 kohdan d alakohdassa tarkoitettujen toimien ja toimenpiteiden rahoituksesta vahvistetaan vuosittain kunkin kohdennetun toimen osalta 4 artiklan 2 kohdan mukaisesti.

4 artikla

1. Komissio vastaa ohjelman toteuttamisen rahoitusnäkökohdista ja ohjelman toteuttamisesta. Komissio huolehtii myös siitä, että tämän ohjelman piiriin kuuluvista toimista tehdään ennakkoarviointi, niitä seurataan ja niistä tehdään loppuarviointi, johon hankkeen päätyttyä sisältyy myös vaikutusten, toteutumisasteen ja alkuperäisten tavoitteiden toteutumisen arviointi. Komissio huolehtii, että tukea saavista hankkeista esitetään komissiolle selvitys vähintään puolivuosittain tai vähemmän kuin vuoden kestävien hankkeiden osalta hankkeen puolivälissä sekä hankkeen päätyttyä.

Komissio antaa 5 artiklassa tarkoitetulle komitealle tietoa hankkeiden edistymisestä.

2. Edellä 2 artiklan 1 kohdassa tarkoitettujen toimien ja toimenpiteiden rahoittamiseen sovellettavat ehdot ja suuntaviivat määritellään vuosittain ottaen huomioon

a) painopistealueet, jotka yhteisö ja jäsenvaltiot määrittävät uusiutuvien energialähteiden käytön edistämistä koskevissa ohjelmissaan,

b) kannattavuuskriteerit, uusiutuvien energialähteiden kehitysmahdollisuudet sekä niiden työllisyys- ja ympäristövaikutukset, erityisesti hiilidioksidipäästöjen vähentäminen,

c) edellä 2 artiklan 1 kohdan d alakohdassa tarkoitettujen toimien osalta tuen suhteelliset kustannukset, kaupallinen elinkelpoisuus pitkällä aikavälillä, todennäköinen uusi tuotantokapasiteetti sekä useammalle kuin yhdelle alueelle ja/tai valtiolle koituva hyöty,

d) perustamissopimuksen 92 artiklassa esitetyt periaatteet sekä ympäristönsuojeluun myönnettäviä valtion tukia koskevat yhteisön suuntaviivat.

Näiden ehtojen ja suuntaviivojen määrittelemisessä komissiota avustaa 5 artiklassa tarkoitettu komitea.

5 artikla

Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja.

Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komitean kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:

a) komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä;

b) neuvosto voi määräenemmistöllä päättää asiasta toisin a alakohdassa tarkoitetun ajan kuluessa.

6 artikla

1. Komissio esittää ohjelman toisen vuoden aikana Euroopan parlamentille, neuvostolle, talous- ja sosiaalikomitealle ja alueiden komitealle kertomuksen toimenpiteistä, joita on toteutettu uusiutuvien energialähteiden käytön edistämiseksi yhteisön tasolla ja jäsenvaltioissa, viitaten erityisesti 1 artiklassa asetettuihin tavoitteisiin. Tähän kertomukseen liitetään ehdotukset ohjelmaan tehtävistä tarkistuksista, jotka mahdollisesti ovat tarpeen näiden tulosten perusteella.

2. Komissio arvioi riippumattomien asiantuntijoiden selvityksen perusteella ohjelman päättyessä tämän päätöksen soveltamisesta saadut tulokset sekä kansallisten ja yhteisön toimien yhdenmukaisuuden. Se esittää asiasta kertomuksen Euroopan parlamentille, neuvostolle, talous- ja sosiaalikomitealle sekä alueiden komitealle.

7 artikla

Keski- ja Itä-Euroopan assosioituneet maat voivat osallistua ohjelmaan niiden yhteisön ohjelmiin osallistumista koskevien edellytysten, mukaan lukien rahoitusta koskevat säännökset, mukaisesti, jotka on vahvistettu assosiaatiosopimusten lisäpöytäkirjoissa tai itse assosiaatiosopimuksissa. Kypros voi myös osallistua ohjelmaan lisämäärärahojen perusteella niiden sääntöjen mukaisesti, joita sovelletaan EFTA/ETA-maihin, tämän maan kanssa sovittavia menettelyjä noudattaen.

8 artikla

Tätä päätöstä sovelletaan 1 päivästä tammikuuta 1998 kunnes monivuotinen energia-alan toimia koskeva puiteohjelma tulee voimaan tai enintään 31 päivään joulukuuta 1999.

9 artikla

Tämä päätös on osoitettu kaikille jäsenvaltioille.

Tehty Brysselissä 18 päivänä toukokuuta 1998.

Neuvoston puolesta

LORD SIMON of HIGHBURY

Puheenjohtaja

(1) EYVL C 192, 24.6.1997, s. 16

(2) EYVL C 19, 21.1.1998, s. 32.

(3) EYVL C 379, 15.12.1997, s. 63

(4) Euroopan parlamentin lausunto, annettu 6. marraskuuta 1997 (EYVL C 358, 24.11.1997, s. 30), neuvoston yhteinen kanta, vahvistettu 19. tammikuuta 1998 (EYVL C 62, 26.2.1998, s. 31) ja Euroopan parlamentin päätös, tehty 30. huhtikuuta 1998 (EYVL C 152, 18.5.1998).

(5) EYVL L 167, 9.7.1993, s. 31

(6) EYVL C 211, 22.7.1996, s. 27

(7) EYVL C 362, 2.12.1996, s. 279

(8) EYVL C 167, 2.6.1997, s. 160

(9) EYVL L 27, 30.1.1997, s. 20

(10) EYVL L 235, 18.9.1993, s. 41

(11) EYVL L 126, 18.5.1994, s. 1, sellaisena kuin se on muutettuna päätöksellä N:o 616/96/EY (EYVL L 86, 4.4.1996, s. 69).

(12) EYVL C 293, 8.11.1995, s. 4